laion/Wikipedia-Exotic huggingface dataset:
აჯინა-თეფე

აჯინა-თეფე (ტაჯ. Аҷинатеппа) — გორა ქალაქ ტაჯიკეთის კურგონტეპიდან აღმოსავლეთით 12 კმ-ში. გორაზე შემორჩენილია VI—VIII საუკუნეების ბუდისტური მონასტრის ნანგრევები. აჯინა-თეფეს ძეგლი არქეოლოგებმა პირველად აღმოაჩინეს 1959 წელს. ძეგლის, როგორც არქეოლოგიური ობიექტის დამუშავება დაიწყეს 1961 წლიდან. არქეოლოგიურ ობიექტზე სამეცნიერო კვლევა-ძიება და აღწერილობა ეკუთვნის სამხრეთ ტაჯიკეთის არქეოლოგიური ექსპედიციის ხელმძღვანელს ბორის ლიტვინსკის. გათხრებისას აღმოჩენილი მასალები განეკუთვნება ბუდისტურ მონასტერს. გეგმის მიხედვით მონასტერი შედგება ორი სწორკუთხა ეზოსაგან, რომლის გარშემოც მდებარეობდა მონასტრის სიწმინდეები, კელიები და სხვა ობიექტები. ერთ-ერთ ეზოში განთავსებულია რელიგიური სიწმინდეების ბუდისტური საცავი სტუპა. აჯინა-თეფეზე აღმოჩენილია მოხატულობის ნიმუშები და თიხის ქანდაკებები, მათ შორის 12-მეტრიანი ბუდას გამოსახულება. ბუდა გამოსახულია მწოლიარე მდგომარეობაში, რომელიც წევს მარჯვენა მხარზე. მსგავსი ფიგურები დამახასიათებელია ნირვანაში მყოფი ბუდას ქანდაკებებისთვის. აჯინა-თეფეს არქიტექტურაში და მშენებლობაში შეინიშნება ინდური ელემენტებისა და თოხარისტანის ადგილობრივი ტრადიციის გავლენა. აჯინა-თეფე შეტანილიაიუნესკოს მსოფლიო მემკვიდრეობის ძეგლების საცდელ სიაში. ბუდას 12-მეტრიანი ქანდაკება ამჟამად ინახება ტაჯიკეთის სიძველეთა ეროვნული მუზეუმის საცავებში, ქალაქ დუშანბეში. Новикова Л. П. Проблемы реставрации Будды в нирване // Материальная культура Таджикистана. Вып. 3. Душанбе, 1978. Litvinsky В. A. Outline History of Buddhism in Central Asia. Moscow, 1968. Taddei M. A Note on the Parinirvana Buddha at Тара Sardar (Ghazni, Af­ghanistan) // South Asian Archaeology, 1973. Leiden, 1974. Буддийский монастырь Аджина-тепа в Таджикистане признан Памятником Всемирного наследия Аджина-Тепе (Буддийский монастырь) დაარქივებული 2009-04-03 საიტზე Wayback Machine. Консервация Аджина Тепа близка к завершению.[მკვდარი ბმული] «Сохранение Аджина Тепа — успешная стадия реализации.»[მკვდარი ბმული], unesco.kz, 11 сентября 2007 года Фоминых В. А. «Реставрационная реконструкция монументальной глиняной статуи будды в нирване из Аджина-тепа» დაარქივებული 2017-07-09 საიტზე Wayback Machine. Выделен грант на реставрацию «Будды в нирване» ↑ «Сохранение Аджина Тепа — успешная стадия реализации.»[მკვდარი ბმული], unesco.kz ↑ Buddhistic cloister of Ajina-Tepa — UNESCO World Heritage Centre (ინგლისური)
მესამე დრაკონი

„მესამე დრაკონი“ (ჩეხ. Tretí šarkan) — რეჟისორ პეტერ ჰლედიკის 1985 წლის ჩეხოსლოვაკური ფილმი. სახელწოდება „მესამე დრაკონი“ აღნიშნავს დედამიწაზე მომაკვდავ პლანეტა ლურიდადან გაგზავნილ მესამე კოსმოსურ ხომალდს. ლურიდა კვდება იმის გამო, რომ მასზე ხდება ჰაერის, წყლის და ნიადაგის დაბინძურება. დედამიწაზე, დრაკონის მთაში დამალულ კოსმოსურ ხომალდს პოულობს სამი ბიჭუნა. ხომალდი შუა საუკუნეებში გამოგზავნეს იმ მიზნით, რათა დაადგინოს, თუ როგორ ხდება დედამიწაზე ეკოლოგიური გარემოს დაცვა. ბიჭუნება იძინებენ ხომალდში, რომელიც მათ ლურიდაზე გადაიყვანს. იქ ისინი თავად იხილავენ ბუნებისადმი ადგილობრივი მოსახლეობის მოპყრობას. მას შემდეგ, რაც პლანეტას გადაარჩენენ, ისინი ბრუნდებიან შინ, რათა სხვებსაც უამბონ ბუნების დაცვის აუცილებლობის შესახებ. „მესამე დრაკონი“ — კინოფილმების ინტერნეტ-მონაცემთა ბაზა (ინგლისური) „მესამე დრაკონი“ — TCM-ის მონაცემთა ბაზაში „მესამე დრაკონი“ — Allmovie-ზე
ლეხოსლავ მარშალეკი

ლეხოსლავ მარშალეკი (პოლ. Lechosław Marszałek; დ. 9 მარტი, 1922, — გ. 26 მარტი, 1991) — პოლონელი რეჟისორი, ანიმატორი და სცენარისტი. ყველაზე მეტად ცნობილია ბოლეკის და ლოლეკის შესახებ ანიმაციური ფილმების სერიით. აგრეთვე არის ძაღლ რექსის პერსონაჟის ავტორი. მოღვაწეობდა ბელსკო-ბიალაში, ანიმაციურ სტუდიაში. ითვლება პოლონეთის ანიმაციის ერთ-ერთ უდიდეს პიონერად. ↑ Niedzielny poranek filmowy - Lechosław Marszałek • PISF. Polski Instytut Sztuki Filmowej pl. ციტირების თარიღი: 2017-02-04[მკვდარი ბმული]
Simon & Schuster

Simon & Schuster, Inc. (/ˈʃuːstər/) — CBS Corporation-ის ფილიალი და ამერიკული გამომცემლობა, რომელიც მდებარეობს ნიუ-იორკში. დაარსდა 1924 წელს რიჩარდ ლ. საიმონის და მ. ლინკოლნ შუსტერის მიერ. 2016 წლისთვის გამოსცემდა სხვადასხვა დასახელების 2000 წიგნს, 35 იმპრინტის სახით. ოფიციალური საიტი ↑ Carolyn K. Reidy Named President, Chief Executive Officer of Simon &... - re> NEW YORK, Sept. 6 /PRNewswire-FirstCall/. Prnewswire.com. ციტირების თარიღი: 2014-01-16.
Last Day of June

Last Day of June — სათავგადასავლო ვიდეო თამაში, შექმნილი Ovosonico-ს და გამოცემული 505 Games-ის მიერ. იგი გამოვიდა PlayStation 4-ისთვის და Windows-ისთვის 2017 წლის აგვისტოში. კრიტიკოსებმა Last Day of June კეთილგანწყობით შეაფასეს. Last Day of June არის სათავგადასავლო თავსატეხი, რომლის მთავარი პერსონაჟები არიან კარლი და ჯუნი. მას შემდეგ, რაც ავტოავარიაში ჯუნი იღუპება, კარლი გადარჩება, მაგრამ ინვალიდის ეტლით მოძრაობს. მოთამაშე მართავს კარლს, რომელიც იხსენებს ჯუნთან გატარებულ დღეებს და ცდილობს ამოხსნას თავსატეხები და შეცვალოს მოვლენები ისე, რომ ტრაგედია თავიდან აიცილოს. Last Day of June შემუშავდა Ovosonico-ს და გამოიცა 505 Games-ის მიერ. თამაშის რეჟისორია მასიმო გუარინი. ამბავი ეფუძნება მუსიკოს სტივენ უილსონის სიმღერის „Drive Home“ სიუჟეტს. თამაშისთვის მუსიკის შექმნაში მონაწილეობა უილსონმაც მიიღო. თამაშის გამოსვლის შესახებ ცნობილი გახდა 2017 წლის მაისში. იგი PlayStation 4-ისთვის და Windows-ისთვის 31 აგვისტოს გამოიცა. თამაშის სრული საუნდტრეკი გამოვიდა 2017 წლის 1 დეკემბერს, ციფრულ ფორმატში. რამდენიმე ინსტრუმენტული მოკლე კომპოზიცია, შეტანილი მასში, ორიგინალურია. მასალის ძირითადი ნაწილი ეფუძნება სტივენ უილსონის არსებულ სიმღერებს და გამოცემაში მათი ინსტრუმენტული ვერსიების სახით არის შეტანილი. სიმღერების სია Some Things Cannot Be Changed That Day by The Pier There Must Be A Way The Last Day of June Suspended In Me Driving Home I’m Still Here… The Boy Who Lost His Friends The Crib Time For A New Start Suspended In You Under The Shadow Of My Father Accept Deceive Together, Forever Again ოფიციალური საიტი ↑ 1.0 1.1 Last Day of June for PC Reviews. Metacritic. ციტირების თარიღი: 16 სექტემბერი 2017. ↑ 2.0 2.1 Last Day of June for PlayStation 4 Reviews. Metacritic. ციტირების თარიღი: 16 სექტემბერი 2017. ↑ 3.0 3.1 3.2 3.3 ჰუდი, ვიკ. (31 აგვისტო 2017) Last Day of June review. Eurogamer. ციტირების თარიღი: 16 სექტემბერი 2017. ↑ 4.0 4.1 4.2 4.3 კემპბელი, კოლინ. (30 აგვისტო 2017) Last Day of June review. Polygon. ციტირების თარიღი: 16 სექტემბერი 2017. ↑ 5.0 5.1 5.2 5.3 ჰოლი, ჩარლი. (30 მაისი 2017) Last Day of June blends stop-motion animation with a gut-wrenching story. Polygon. ციტირების თარიღი: 16 სექტემბერი 2017. ↑ მატულეფი, ჯეფრი. (30 მაისი 2017) Shadows of the Damned and Murasaki Baby director reveals tearjerker drama Last Day of June. Eurogamer. ციტირების თარიღი: 16 სექტემბერი 2017.
ტენტენი ამერიკაში

„ტენტენი ამერიკაში“ (ფრანგ. „Tintin en Amérique“) — „ტენტენის თავგადასავლების“ სერიის მესამე ტომი. ამ ნაწილში ტენტენი და მისი ძაღლი მილუ მოხვდებიან აშშ-ში, სადაც ჟურნალისტი იძიებს ჩიკაგოში ორგანიზებული დანაშაულებრივი ჯგუფების საქმიანობას. იგი მთელ ქვეყანაში დასდევს ერთ-ერთ განგსტერს და თავისი მოგზაურობისას გაიცნობს ინდიელებს. წინა ტომის, „ტენტენი კონგოში“, გამოქვეყნების შემდეგ, ერჟე თავად ხელმძღვანელობდა აშშ-ში სპეციალუირ კვლევას, ვინაიდან სურდა ახალ მოთხრობაში აშშ-ის მხრიდან ადგილობრივი აბორიგენი მოსახლეობისადმი მოპყრობის ასახვა. „ტენტენი ამერიკაში“ ბელგიაში კომერციულად წარმატებული იყო და მალე ხელახლა დაიბეჭდა – ამჯერად საფრანგეთში. ერჟემ განაგრძო სერია „ფარაონის სიგარებით“, რამაც „ტენტენი“ ფრანკო-ბელგიური კომიქსების ტრადიციის სიმბოლოდ აქცია. 1945 წელს „ტენტენი ამერიკაში“ გამოიცა ფერადი სახით Casterman-ის მიერ, ხოლო 1973 წელს, ამერიკულ გამოცემაში, შესამჩნევი იყო რამდენიმე ცვლილებაც. 1991 წელს „ტენტენი ამერიკაში“ გამოვიდა „ტენტენის“ ანიმაციური ტელესერიალის ერთ-ერთი ეპიზოდის სახით. ინფორმაცია ტენტენის ოფიციალურ საიტზე ინფორმაცია საიტზე Tintinologist.org
ფარაონის სიგარები

„ფარაონის სიგარები“ (ფრანგ. „Les Cigares du pharaon“) — „ტენტენის თავგადასავლების“ სერიის მეოთხე ტომი. ამ ნაწილში ტენტენი და მისი ძაღლი მილუ ეგვიპტეში მოგზაურობისას პოულობენ ფარაონის სამარხს, რომელშიც აგრეთვე აღმოაჩენენ მკვდარ ეგვიპტოლოგებსა და სიგარების ყუთებს. სიგარების საიდუმლოს ამოხსნისას ტენტენი და მილუ საუდის არაბეთსა და ინდოეთში მოგზაურობენ და ნარკოტიკებით ვაჭრობის საერთაშორისო ქსელის საიდუმლოებებს ამხელენ. ამ ნაწილში პირველად ჩნდება ორი დეტექტივი, დიუპონი და დიუპონი, ისევე, როგორც რასტაპოპულოსი. „ფარაონის სიგარები“ ქვეყნდებოდა 1932–1934 წლებში, სახელწოდებით „ტენტენი აღმოსავლეთში“ (ფრანგ. Tintin en Orient). 1934 წელს გამოვიდა ცალკე შავ-თეთრი ალბომის სახით. ფერადი ვერსია გამოვიდა 1955 წელს. მისი სიუჟეტი უკავშირდება სერიის შემდეგ ტომს, „ლურჯი ლოტოსი“. „ფარაონის სიგარები“ გიორგი ეკიზაშვილის თარგმანით ქართულმა გამომცემლობა „აგორამ“ 2009 წელს გამოსცა. ინფორმაცია ტენტენის ოფიციალურ საიტზე ინფორმაცია საიტზე Tintinologist.org ↑ ფარაონის სიგარები, ბიბლუსი ↑ ფარაონის სიგარების მიმოხილვა მოლი ბლუმის ბლოგში (ქართ.). დაარქივებულია ორიგინალიდან — 2016-03-14. ციტირების თარიღი: 2017-12-01.
ჩაწყობილა

ჩაწყობილა (ლათ. Lathraea) — მცენარეთა გვარი შავწამალასებრთა ოჯახისა, მრავალწლიანი უქლოროფილო პარაზიტული ბალახოვანი მცენარეები. 5-7 სახეობა ძირითადად გავრცელებულია ევრაზიის ზომიერ სარტყელში. ევრაზიაში გვხვდება ქერქლოვანი ჩაწყობილა (ლათ. Lathraea squamaria). მისი დატოტვილი ფესურა დაფარულია ქერქლისებრი ფოთლებით. ადრე გაზაფხულზე მიწის ზემოთ ამოდის მოვარდისფრო-მოთეთრო ღერო ჟოლოსფერ-ვარდისფერი თავჩაქინდრული ყვავილედით. იზრდება დაჩრდილულ ტყეებსა და ბუჩქნარებში. გავრცელებულია ევროპულ ნაწილსა და კავკასიაში, საქართველოში, კერძოდ — აფხაზეთში. საქართველოშივე გვხვდება ჩაწყობილას მეორე სახეობაც — ლათ. Lathraea erecta. ორივე სახეობა სხვადასხვა ხის ფესვებზე პარაზიტობს. ქართული საბჭოთა ენციკლოპედია, ტ. 11, თბ., 1987. — გვ. 91.
ჩაწყობილა ბაია

ჩაწყობილა ბაია (ლათ. Ficaria) — მცენარეთა გვარი ბაიასებრთა ოჯახისა, მრავალწლოვანი ბალახოვანი მცენარეები. მთლიანი უმეტესად ხორცოვანი ფოთლები და გამსხვილებული ფესვები (ფესვტუბერები) აქვთ. 10-12 სახეობა გავრცელებულია უმეტესად ხმელთაშუაზღვისპირეთში, აგრეთვე ევროპასა და აზიაში. ყოფილ საბჭოთა კავშირის ტერიტორიაზე გვხვდებოდა 10-მდე სახეობა, საქართველოში (ასევე მთელ კავკასიაში) — 7, მათ შორის 2 (ლათ. Ficaria adzharica, Ficaria popovii) საქართველოს ენდემია. ჩაწყობილა ბაია საქართველოში ყველა მცენარეულ სარტყელშია გავრცელებული. უმეტესად ტყეში, ტყის პირას ბუჩქნარებში, მდელოზე, ქვიან და კლდოვან ადგილებში გვხვდება, ზოგი ნათესების სარეველაა. მისი ნორჩი ღერო და ფოთოლი მხალად და საკვებად გამოიყენება. სახოკია მ., ქართული საბჭოთა ენციკლოპედია, ტ. 11, თბ., 1987. — გვ. 91.
ჩახაზული კუთხე

ჩახაზული კუთხე — კუთხე, რომლის წვერო მდებარეობს ბრტყელ წირზე, ხოლო გვერდები ამ წირის ქორდებია. თუ წირი წრეწირია, მაშინ ჩაწერილი კუთხე შესაბამისი ცენტრალური კუთხის ნახევრის ტოლია. ქართული საბჭოთა ენციკლოპედია, ტ. 11, თბ., 1987. — გვ. 91.
მახუნჯიის ეკლესია

მახუნჯიის ეკლესია — ეკლესია, რომელიც მდებარეობს სოფელ მახუნჯიაში, გალის მუნიციპალიტეტი, აფხაზეთის ავტონომიური რესპუბლიკა, საქართველო. ეკლესია აგებულია გვიან შუა საუკუნეებში. ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. მახუნჯიის ეკლესია
კელასურის ეკლესია

კელასურის ეკლესია — ეკლესია, რომელიც მდებარეობს სოხუმის მუნიციპალიტეტის სოფელ კელასურში (აფხაზეთის ავტონომიური რესპუბლიკა). ეკლესია აგებულია XIX-XX საუკუნეებში. ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. კელასურის ეკლესია
პაულინიო

ჟოზე პაულო ბეზერა მასიელ ჟუნიორი (პორტ. José Paulo Bezerra Maciel Junior; დ. 25 ივლისი, 1988, სან-პაულუ) — ბრაზილიელი ფეხბურთელი, ნახევარმცველი. ფეხბურთის გულშემატკივრებში უფრო ცნობილია როგორც — პაულინიო. „გუანჯოუ ევერგრანდისა“ და ბრაზილიის ეროვნული ნაკრების წევრი. საფეხბურთო კარიერა პაულინიომ მშობლიურ ქალაქ სან-პაულუში დაიწყო. 2006 წელს იგი გადავიდა ლიტვურ გუნდ „ვილნიუსში“, სადაც ორი წელი გაატარა. 2007 წელს, იმის შემდეგ რაც „ვილნიუსი“ ლიტვის მეორე ლიგაში დაქვეითდა, პაულინიომ გუნდი დატოვა და კონტრაქტი პოლონურ „ლოძთან“. 2009 წელს პაულინიო დაბრუნდა ბრაზილიაში, სან-პაულის მეოთხე ლიგის გუნდში, თუმცა იქ პაულინიო დიდხანს არ გაჩერდა და იმავე წელს ბრაზილიის სერია ბ-ში მოასპარეზე „ბარაგანტინოს“ შეუერთდა. სწორედ „ბარაგანტინოში“ პაულინიო ბრაზილიის დიდი გუნდების ყურადღება მიიპყო, რის შედეგადაც 2010 წელს პაულინიო გაიფორმა „კორინთიანსმა“. ახალ გუნდში იგი მალევე გახდა ძირითადი შემადგენლობის მოთამაშე. „კორინთიანსის“ რიგებში პაულინიო გახდა ბრაზილიის ჩემპიონატის და ლიბერტადორესის თასის გამარჯვებული. 2013 წლის 2 ივნისს პაულინიო ინგლისური „ტოტენჰემის“ მოთამაშე გახდა. ტრანსფერის ღირებულებამ 17 მილიონი ევრო შეადგინა. „ტოტენჰემის“ შემადგენლობაში პაულინიომ 45 პრემიერ-ლიგის მატჩში მიიღო მონაწილეობა. 2015 წლის 1 ივლისს დადასტურდა პაულინიოს ტრანსფერი ჩინურ „გუანჯოუ ევერგრანდში“. ბევრისთვის მოულოდნელად, 2017 წლის ზაფხულის სატრანსფერო ფანჯრის დროს პაულინიო კატალონიის „ბარსელონამ“ გაიფორმა 40 მილიონ ევროდ. ესპანური გუნდის გულშემატკივრები მწვავედ აკრიტიკებდნენ თავიანთი საყვარელი კლუბის ხელმძღვანელობას, რადგან პაულინიოს ტრანსფერს არასწორი სატრანსფერო პოლიტიკის გაგრძელებად მიიჩნევდნენ. 2017 წლის 16 სექტემბერს პაულინიომ გამარჯვების მომტანი გოლი გაიტანა „ხეტაფესთან“ გასვლით მატჩში. ის თამაში „ბარსელონამ“ 2–1 მოიგო. იმავე წელს „ბარსელონას“ რიგებში პაულინიომ კარიერაში პირველი მატჩი ჩაატარა უეფა-ს ჩემპიონთა ლიგაზე, რომელიც მისმა გუნდმა 3–0 დაამარცხა ტურინის „იუვენტუსი“. კორინთიანსი ბრაზილიის საფეხბურთო ჩემპიონატი (სერია A): 2011 პაულისტას ჩემპიონატი: 2013 ლიბერტადორესის თასი: 2012 მსოფლიო საკლუბო ჩემპიონატი: 2012 ბარსელონა ესპანეთის პრიმერა დივიზიონი: 2017–18 ესპანეთის თასი: 2017–18 პროფილი და სტატისტიკა დაარქივებული 2018-05-01 საიტზე Wayback Machine. FIFA პროფილი და სტატისტიკა UEFA პროფილი და სტატისტიკა BDFutbol პროფილი და სტატისტიკა Soccerway პროფილი და სტატისტიკა National Football Teams პროფილი და მოკლე ბიოგრაფია Pàgina Oficial del FC Barcelona ↑ Paulinho. FC Barcelona. ციტირების თარიღი: 29 ივლისი, 2018. ↑ José Paulo Bezzera Maciel Júnior. ციტირების თარიღი: 29 ივლისი, 2018. ↑ Franceschini, Gustavo; Carvalho, Samir. (20 იანვარი, 2015) Com a cabeça enfaixada, Danilo, meia do Corinthians, marca o gol do título paulista Corinthians conquista Paulistão com empate, espanta crise e frustra tetra de Neymar Portuguese. UOL Esportes. Grupo Folha. დაარქივებულია ორიგინალიდან — 8 ივნისი 2013. ციტირების თარიღი: 29 ივლისი, 2018. ↑ Copa Libertadores – Final (5 ივლისი, 2012). დაარქივებულია ორიგინალიდან — 2014-10-12. ციტირების თარიღი: 29 ივლისი, 2018. ↑ FIFA Club World Cup Japan 2012. Fédération Internationale de Football Association. დაარქივებულია ორიგინალიდან — 2017-09-04. ციტირების თარიღი: 29 ივლისი, 2018.
Action Max

Action Max — მესამე თაობის სახლის ვიდეო თამაშების კონსოლი, გამოცემული სათამაშოების მწარმოებელი ამერიკული კომპანია Worlds of Wonder-ის მიერ 1987 წელს. Action Max-ის ერთ-ერთი მთავარი განმასხვავებელი ნიშანი სხვა კონსოლებისგან იყო, ის რომ ის სათამაშო კარტრიჯის ნაცვლად გამოიყენებდა VHS ვიდეო კასეტას. აშშ-ის გარეთ გამოიცა შეზღუდული რაოდენობით. კონსოლზე VHS ვიდეო კასეტის გასაშვებად აუცილებელი იყო ვიდეომაგნიტაფონის ქონაც, რადგანაც თავად კონსოლს არ ჰქონდა ვიდეო კასეტის ჩასადები ბუდე და ტელევიზორს უკავშირდებოდა ვიდეომაგნიტაფონით. მას არ გააჩნდა ჯოისტიკის ან გეიმპადის მსგავსი შეყვანის მოწყობილობა და ძირითად კონტროლერად გამოიყენებდა სინათლის პისტოლეტს. ის მოიხმარდა HD401010-ის ცენტრალურ პროცესორს. კონსოლის თამაშების ბიბლიოთეკა მეტად ღარიბი აღმოჩნდა, საერთო ჯამში გამოვიდა 5 ერთეული: „38 Ambush Alley“, „Blue Thunder“, „Hydrosub: 2021“, „The Rescue of Pops Ghostly“, „Sonic Fury“, რომელთაგანაც ყველა შუტერის ჟანრის იყო და ყველას ერთნაირი გეიმპლეი ახასიათებდა. ამ ფაქტმა განაპირობა მისი ბაზარზე წარუმატებლობა. გამოსვლიდან ერთი წლის შემდეგ კომპანია Worlds of Wonder გაკოტრდა. Control-Vision View-Master Interactive Vision Action Max დაარქივებული 2017-09-30 საიტზე Wayback Machine. Wikia-ზე Action Max-ის თამაშები Action Max-ის ემულატორი Action Max დაარქივებული 2011-03-22 საიტზე Wayback Machine. OLD-COMPUTERS.COM-ზე Action Max ვიდეო თამაშების კონსოლების ბიბლიოთეკაში ↑ 1.0 1.1 Action Max. old-computers.com (2011). დაარქივებულია ორიგინალიდან — 2019-03-25. ციტირების თარიღი: 2017-12-01. ↑ Worlds of Wonder Action Max. videogameconsolelibrary.com. ↑ Plunkett, Luke. (28 მარტი, 2011) Only In The 80's Would They Put Video Games On A VHS Tape. Kotaku. ციტირების თარიღი: 26 დეკემბერი, 2015.
საფრანგეთის მანდატი სირიასა და ლიბანში

საფრანგეთის მანდატი სირიასა და ლიბანში (ფრანგ. Mandat français en Syrie) — ფრანგულ-ბრიტანული სან-რემოს კონფერენციის (1920 წ.) გადაწყვეტილების შედეგი, რომელიც ერთა ლიგამ დაამტკიცა 1923 წლის 29 სექტემბერს. ფრანგული მანდატი გავრცელდა თანამედროვე ლიბანის, სირიისა და თანამედროვე თურქეთის პროვინცია ჰათაის ტერიტორიაზე. მანდატი გამოსცეს პირველი მსოფლიო ომისა და ოსმალეთის იმპერიის დაშლის შემდეგ. საიქს-პიკოს შეთანხმების თანახმად, რომელიც დაიდო დიდ ბრიტანეთსა და საფრანგეთშ შორის, დიდმა ბრიტანეთმა მიიღო მესოპოტამიის სამანდატო ტერიტორია თანამედროვე ერაყის ფარგლებში და ბრიტანეთის მანდატი პალესტინაში, რომელიც მოიცავა ოსმალეთის პროვინცია სირიის სამხრეთ ნაწილს (სირია, პალესტინა და იორდანია). საფრანგეთმა კი მიიღო ოსმალეთის სირიის დარჩენილი ნაწილი (სირია, ლიბანი და ჰათაი). სირია დაყვეს ექვს ნაწილად: დამასკის სახელმწიფო, ალეპოს სახელმწიფო, ალავიტების სახელმწიფო, დიდი ლიბანი, დრუზების სახელმწიფო და სანჯაყი ისქენდერუნი. დიდი ლიბანი მოგვიანებით გახდა თანამედროვე ლიბანი. 1924 წლის 1 დეკემბერს ალავიტების სახელმწიფო გამოეყო ფედერაციას, ხოლო ალეპო და დამასკი აყალიბებენ სირიის რესპუბლიკას. ფრანგული მანდატი მოქმედებდა 1943 წლამვე, მაგრამ ფრანგული ჯარები სირიასა და ლიბანში დარჩა 1946 წლამდე. Mandat Syria-Liban (1920—1946) (19 кБ) La Syrie et le mandat français (1920—1946) Les Relations franco-libanaises dans le cadre des relations Internationales დაარქივებული 2008-12-08 საიტზე Wayback Machine. Отчёт комиссии, которой было поручено изучить границу между Сирией и Ираком
მუნრეიკერი (საუნდტრეკი)

ჯეიმზ ბონდის სერიის ფილმის „მუნრეიკერი“ (ინგლ. Moonraker) საუნდტრეკი გამოვიდა 1979 წელს. მასში შეტანილი მუსიკის კომპოზიტორი არის ჯონ ბარი. ფილმის მთავარ, სასათაურო სიმღერას, ასრულებს შირლი ბეისი. თავდაპირველად სურდათ, მთავარი სიმღერა ფრენკ სინატრას ჩაეწერა. მოგვიანებით იდეა ჯონი მათისს შესთავაზეს. Moonraker (Main Title) – შირლი ბეისი (3:10) Space Lazer Battle (2:47) Miss Goodhead Meets Bond (2:48) Cable Car and Snake Fight (3:07) Bond Lured to Pyramid (2:02) Flight into Space (6:27) Bond Arrives in Rio and Boat Chase (2:38) Centrifuge and Corrine Put Down (2:35) Bond Smells a Rat (2:24) (აგრეთვე ჟღერს ფილმში „ალმასები სამუდამოდ“) Moonraker (End Title) – შირლი ბეისი (2:27) ↑ AllMusic-ის მიმოხილვა
მხოლოდ თქვენი თვალებისათვის (საუნდტრეკი)

ჯეიმზ ბონდის სერიის ფილმის „მხოლოდ თქვენი თვალებისათვის“ (ინგლ. For Your Eyes Only) საუნდტრეკი გამოვიდა 1981 წელს. მასში შეტანილი მუსიკის კომპოზიტორი არის ბილ კონტი. ფილმის მთავარ, სასათაურო სიმღერას, ასრულებს შინა ისტონი. მანამდე სიმღერა უნდა დაეწერა და შეესრულებინა Blondie-ს. For Your Eyes Only – შინა ისტონი A Drive in the Country Take Me Home – სოლო ფლუგელჰორნზე: ედი ბლერი Melina's Revenge Gonzales Takes a Drive St. Cyril's Monastery Make It Last All Night – Rage Runaway Submarine For Your Eyes Only (ინსტრუმენტული) – სოლო ფლუგელჰორნზე: დერეკ უოტკინსი Cortina The P.M. Gets the Bird/For Your Eyes Only – Reprise – შინა ისტონი Gunbarrel/Flowers for Teresa/Sinking the St. Georges Unfinished Business/Bond Meets Kristatos Ski...Shoot...Jump... Goodbye, Countess/No Head for Heights/Dining Alone Recovering the ATAC Sub vs. Sub Run Them Down/The Climb ↑ A. Guarisco, Donald. For Your Eyes Only (Original Motion Picture Soundtrack). Allmusic. Rovi Corporation. ↑ სხვადასხვა გამოცემაში მითითებულია როგორც Gonzales Takes a Dive. ↑ "Soundtrack / Bill Conti - FOR YOUR EYES ONLY" (გერმანულად). Austriancharts.at. Hung Medien. წაკითხვის თარიღი აგვისტო 9, 2013. ↑ "Soundtrack / Bill Conti – FOR YOUR EYES ONLY". Norwegiancharts.com. Hung Medien. წაკითხვის თარიღი აგვისტო 9, 2013. ↑ "Soundtrack / Bill Conti – FOR YOUR EYES ONLY". Swedishcharts.com. Hung Medien. წაკითხვის თარიღი აგვისტო 9, 2013. ↑ For Your Eyes Only (Original Motion Picture Soundtrack) - Awards. Allmusic. Rovi Corporation. Accessed on აგვისტო 9, 2013.
რვაფეხა (საუნდტრეკი)

ჯეიმზ ბონდის სერიის ფილმის „რვაფეხა“ (ინგლ. For Your Eyes Only) საუნდტრეკი გამოვიდა 1983 წელს. მასში შეტანილი მუსიკის კომპოზიტორი არის ჯონ ბარი. ფილმის მთავარ სიმღერას „All Time High“, ასრულებს რიტა კულიჯი. ორიგინალური გამოცემა/2003 წლის რემასტერი Intro All Time High – რიტა კულიჯი Bond Look-Alike 009 Gets the Knife and Gobinda Attacks That's My Little Octopussy Arrival at the Island of Octopussy Bond at the Monsoon Palace Bond Meets Octopussy Yo-Yo Fight and Death of Vijay The Chase Bomb Theme The Palace Fight All Time High (ფილმის ვერსია) – რიტა კულიჯი 1997 წლის გამოცემა: Intro All Time High – რიტა კულიჯი Bond Look-Alike Miss Penelope—dialogue 009 Gets the Knife and Gobinda Attacks That's My Little Octopussy Arrival at the Island of Octopussy Introducing Mr Bond—dialogue Bond at the Monsoon Palace Bond Meets Octopussy Poison Pen—dialogue Yo-Yo Fight and Death of Vijay The Chase Bomb Theme The Palace Fight All Time High – რიტა კულიჯი ↑ AllMusic-ზე ↑ რემასტერში მითითებულია როგორც Gorbinda. ↑ გვიანდელ გამოცემებში მითითებულია როგორც „The Chase Bond Theme“.
რვაფეხა (ტელესერიალი)

„რვაფეხა“ (იტალ. La Piovra) — 48 სერიიანი (10 ნაწილი) იტალიური ტელესერიალი, რომელშიც აღწერილია იტალიელი სამართალდამცველების ბრძოლა სიცილიურ მაფიასთან და მთავრობის უმაღლეს ეშელონებში არსებულ კორუფციასთან. სერიალის მწარმოებლები არიან RAIUNO/Escort Cine TV/RCS/Voyager Film Cine TV/RaiFiction (იტალია), Telecip/A2/TF1/Alya Production/France 2/Anabase Production (საფრანგეთი), ZDF/KirschGruppe/Betafilm/Taurusfilm/Idunafilm (გფრ), ORF/Janus film (ავსტრია), Channel 4 (გაერთიანებული სამეფო), TVE (ესპანეთი), RCS Production (აშშ), Mirofilm (ჩეხეთი), ბოიანა (ბულგარეთი), Sveriges Television (შვედეთი). სერიალის პირველი ნაწილი გადაღებულია 1984 წელს. იგი ეკრანებზე გავიდა იმავე წლის 11 მარტს. შედგება ექვსი ნაწილისგან. მთავარ როლს ასრულებს მიკელე პლაჩიდო. ფილმის რეჟისორია დამიანო დამიანი, ხოლო კომპოზიტორი – რიც ორტოლანი. პლაჩიდოს პერსონაჟი, კომისარი კატანი, იღუპება სერიალის მეოთხე ნაწილში. მიუხედავად ამისა, გადაღებები განაგრძეს და გამოვიდა ფილმის კიდევ ექვსი ნაწილი. „რვაფეხა“ — კინოფილმების ინტერნეტ-მონაცემთა ბაზა (ინგლისური) (1984) „რვაფეხა 2“ — კინოფილმების ინტერნეტ-მონაცემთა ბაზა (ინგლისური) (1985) „რვაფეხა 3“ — კინოფილმების ინტერნეტ-მონაცემთა ბაზა (ინგლისური) (1987) „რვაფეხა 4“ — კინოფილმების ინტერნეტ-მონაცემთა ბაზა (ინგლისური) (1989) „რვაფეხა 5“ — კინოფილმების ინტერნეტ-მონაცემთა ბაზა (ინგლისური) (1990) „რვაფეხა 6“ — კინოფილმების ინტერნეტ-მონაცემთა ბაზა (ინგლისური) (1992) „რვაფეხა 7“ — კინოფილმების ინტერნეტ-მონაცემთა ბაზა (ინგლისური) (1994) „რვაფეხა 8“ — კინოფილმების ინტერნეტ-მონაცემთა ბაზა (ინგლისური) (1997) „რვაფეხა 9“ — კინოფილმების ინტერნეტ-მონაცემთა ბაზა (ინგლისური) (1998) „რვაფეხა 10“ — კინოფილმების ინტერნეტ-მონაცემთა ბაზა (ინგლისური) (2001)
მერაბიშვილი

საკუთარი სახელი მერაბიშვილი შეიძლება აღნიშნავდეს ერთ-ერთ შემდეგ პიროვნებათაგანს: ივანე მერაბიშვილი — პოლიტიკოსი კონსტანტინე მერაბიშვილი — მოქანდაკე მერაბ მერაბიშვილი — მოქანდაკე პეტრე მერაბიშვილი — ექიმი, ეთიოპიის მკვლევარი